《上亭书事》
宋代·李新

自笑痴公日据鞍，谁令生不近长安。此条太乐非清职，何物先生祗冷官。

背日潢污犹鼎沸，隔唇喉舌亦灰乾。五浆不馈寻常客，却作行人一等看。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。